hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy
Միջգերատեսչական հանձնաժողովի մասին | ՀՀ աշխատանքի և սոցիալական հարցերի նախարարություն
ՀՀ ԱՍՀՆ ՏՀՏ ենթակառուցվածքը սպասարկող մարմին
Կենտրոնացված կարգով իրականացված գնման ընթացակարգերի արդյունքում կնքված պայմանագրեր
Կենտրոնացված կարգով իրականացված գնման ընթացակարգերի արդյունքում կնքված պայմանագրեր
Գլխավոր Միջգերատեսչական հանձնաժողովի մասին
Միջգերատեսչական հանձնաժողովը խորհրդակցական մարմին է, որի գործունեության նպատակը միջոցառումների իրականացման ապահովմանն աջակցելն է:
Միջգերատեսչական հանձնաժողովն /այսուհետ՝ Հանձնաժողով/ իր գործունեության ընթացքում ղեկավարվում է Հայաստանի Հանրապետության Սահմանադրությամբ, Հայաստանի Հանրապետության օրենսդրությամբ, ինչպես նաև  ՀՀ վարչապետի կողմից 2013թ. հունվարի 17-ի  թիվ   20-Ա որոշմամբ հաստատված աշխատակարգով:
Հանձնաժողովի կազմում ընդգրկված են տարեցների սոցիալական պաշտպանության ոլորտում գործող իրավասու պետական և տարեցների հիմնահարցերով զբաղվող միջազգային ու տեղական հասարակական կազմակերպությունների ներկայացուցիչներ:
Հանձնաժողովի որոշումներն ունեն երաշխավորական բնույթ:
Հանձնաժողովն իր աշխատանքներն իրականացնում է նիստերի միջոցով, որոնք գումարվում են տարին 2 անգամ,  ինչպես նաև, ըստանհրաժեշտության, հանձնաժողովի նախագահի կամ անդամների 1/3-ի նախաձեռնությամբ:
Հանձնաժողովի հիմնական խնդիրներն են`
տարեցներին մատուցվող առողջապահական և սոցիալական ծառայությունների որակի բարելավմանն աջակցելը.
համայնքում տարեցների հասարակական գործունեությունը խթանելու, նրանց դերը համայնքային մակարդակում բարձրացնելու և համայքում նրանց ինտեգրման ապահովմանը նպաստելը.
կյանքի որակի բարելավման և անկախ ապրելակերպին նպաստող պայմանների  ստեղծմանն աջակցելը.
սոցիալական պաշտպանության համակարգը` բնակչության ծերացման սոցիալական և տնտեսական հետևանքներին համապատասխանեցմանն աջակցելը.
տարեցների բնակարանային պայմանների բարելավմանն աջակցելը.
ամբողջ կյանքի ընթացքում ուսուցման խրախուսման ապահովմանն աջակցելը.
գենդերային հավասարության ապահովմանը նպաստելը.
տարեց անդամ ունեցող ընտանիքներին աջակցության ցուցաբերմանը և սերունդների միջև համերաշխության ամրապնդմանը նպաստելը.
ծերացման հիմնահարցերի մասին հասարակության տեղեկացվածության բարձրացմանը նպաստելը:
Հանձնաժողովն իր առջև դրված խնդիրների լուծման համար
առաջարկություններ է ներկայացնում համապատասխան պետական լիազոր մարմիններին և տեղական ինքնակառավարման մարմիններին Բնակչության ծերացման հետևանքներից բխող հիմնախնդիրների լուխման և տարեցների սոցիալական պաշտպանության ռազմավարության իրականացման 2012-2016 թվականների գործողությունների ծրագրում  ներառված միջոցառումների իրականացման վերաբերյալ.
քննարկում է տարեցների հիմնահարցերին առնչվող`տարբեր ոլորտներում առկա խնդիրները և ներկայացնում համապատասխան առաջարկություններ դրանց լուխման նպատակով.
միջոցառումների իրականացման ընթացքի վերաբերյալ  յուրաքանչյուր տարի Հայաստանի Հանրապետության վարչապետին ներկայացնում է տեղեկատվություն.
քննարկում է տարեցների հիմնահարցերի ոլորտին առնչվող նորմատիվ իրավական ակտերի նախագծերը և դրանց վերաբերյալ ներկայացնում առաջարկություն:
ՀԵՏԵՎԵՔ ՄԵԶ ՍՈՑԻԱԼԱԿԱՆ ՑԱՆՑԵՐՈՒՄ
© 2017. Ձևավորումը "ՆՈՐՔ" հիմնադրամ